# Szöveges és grafikus megjelenítés

Czirkos Zoltán · 2023.01.13.

A nagy házi feladatban használható, szöveges és grafikus megjelenítést segítő modulok.

### Konzolos megjelenítés

Aki összetettebb konzolos felületet szeretne csinálni (pl. aknakereső, tetris), használhatja a tárgyhoz készített pyconio modult, amely a konzol képernyő kezelését segítő függvényeket tartalmaz (színek beállítása, adott pozícióra ugrás stb.) Ez egyszerűbb játékokhoz, teljes képernyőn futó programokhoz jól használható Windows és Linux alatt is.

### Vektorgrafikus képformátum

Az SVG képformátum különösen alkalmas lehet pl. egy koordinátageomtriával foglalkozó program számára. Alább látható egy példa SVG fájl, és a kép, amelyet megjelenít.

    <svg xmlns="http://www.w3.org/2000/svg" width="7cm" height="9cm">
    <line style="stroke:#000000;" x1="60" y1="0" x2="170" y2="330" />
    <line style="stroke:#000000;" x1="0" y1="60" x2="270" y2="150"  />
    <line style="stroke:#000000;" x1="40" y1="300" x2="270" y2="70"  />
    <circle style="fill:none; stroke:#000000;" cx="140" cy="140" r="70" />
    <circle style="fill:#7babe3; stroke:#000000;" cx="90" cy="90" r="6" />
    <circle style="fill:#7babe3; stroke:#000000;" cx="210" cy="130" r="6" />
    <circle style="fill:#7babe3; stroke:#000000;" cx="130" cy="210" r="6" />
    </svg>

### Grafikus felületek – teknőcgrafika

A fentihez hasonló grafikák megjelenítéséhez használható a Python beépített teknőcgrafika modulja is.

### Grafikus felületek – játékokhoz

A grafikus programokhoz pl. a platformfüggetlen Pygame használható. A grafikus megjelenítés ebben a tárgyban nem tananyag, de önszorgalomból bárki készíthet grafikus programot. Ezzel a házi feladat egyéb követelményeit nem lehet kiváltani.

### Letölthető grafikus elemek

Az interneten sok olyan oldal van, ahonnan ingyenesen szerezhetőek grafikus elemek, illetve hangok, amelyek felhasználhatók a játékokban. Ilyenek például az OpenGameArt.Org, de sok egyéb oldal van még. Ezeknek a licensze általában megengedi a szabad felhasználást.