# NHF galéria 2019

A 2019-es évfolyam · 2023.01.13.

A 2019-es nagy házik: a beküldött szép megoldások galériája a készítők által küldött leírásokkal.

## Bakon Bence Zoltán: SnakE

A nagyházimban egy klasszikus kígyós játékot valósítottam meg. A különbözõ textúrákat saját magam készítettem hozzá, pixelgrafikával.

## Balhási Milán: Aknakereső

Nagyházinak egy aknakereső játékot készítettem el. A játékban van egy menü, ahol a játékos megszabhatja az aknamező oldalainak hosszát (cellákban mérve), az elhelyezett aknák számát és opcionálisan egy visszaszámlálót (amennyiben a visszaszámláló mezőjét üresen hagyja, a számláló 0-tól fog előre számolni). A játékot magát a 'Play' gomb megnyomásával indíthatja, ekkor a menü ablak bezárul és egy játék ablak nyílik meg, amelyben ezután játszható a játék.

## Berente László Vajk: Farm

Ez egy Farmville-szerű játék klikker megközelítéssel.

## Bogyó Sándor Lóránt: Flappy Bird

Az ismert Flappy Bird játék Python változata: A célunk az, hogy a madarat irányítva minél több csőpáron jussunk át, miközben a madarunk folyamatosan lefelé esik, viszont klikkelés hatására mindig felfelé kezd repülni.

## Cséri Balázs: Közösségi hálók

A feladat egy olyan program készítése volt, mellyel modellezhető az a szociológiai jelenség, mely során a közösség egy tagja a saját mikroközösségéből von le általános következtetést a teljes közösségre levetítve.

A program képes fájlból beolvasni a közösség felépítését, vagy kézzel megadott pontokat, kapcsolatokat dolgoz fel és rajzol ki. A kirajzolás során az egyes csomópontokat (felhasználókat) egy piktogrammal jelöli, ami annak függvényében változik, hogy az adott személy mit gondol a hálózatról. Az egyes csomópontok mellett kiírásra kerül a hálózatról alkotott véleményük. Itt képernyőképként elmenthető a kialakított hálózat az adott gombra való kattintással.

## Dombi Domicián: Étterem

A kép alapján az Étterem című házi feladatban a 3-as menüpont grafikus megjelenítésével a vendégek az elérhető (NYITVA) asztalok közül válogathatnak tetszésük szerint, majd kiválasztás után a választott asztal zárttá válik. Ekkor a következő vendég már nem képes az előzőleg lefoglalt asztalt választani, másikat kell neki. Az asztalok a képen különböző szinteken helyezkednek el az épületben, és sorszám alapján lehet közülük választani.

## Kovács Bálint: Kígyós játék

Ez egy egyszerű kígyós játék négy menüponttal. Egyedül, vagy akár egyszerre ketten is játszhatják. Az összegyűjtött pontokat eltárolja a dicsőséglista, névvel együtt. Ezt a harmadik menüpontból elérjük, és látjuk a húsz legtöbb pontot elérő játékos nevét és pontszámát. Ebben a játékban a pálya széle tényleg a pálya széle, ha nekimegy a kígyó, véget ér a játék. Abban az esetben is véget ér, ha saját magába megy bele, de kétjátékos módban a két kígyó áthaladhat egymáson. Egyszerre csak egy kaja van a pályán, még kétjátékos módban is.

## Lukács Máté: Simple Wars

Ez a játék a régi „Advance Wars” játék szérián alapul és a legtöbb helyen megegyeznek a játékban felhasznált elemek/funkciók, néhány egyedibb módosítással. A játéknak körökre osztott taktika a műfaja, ahol két játékosnak egymás ellen kell harcolnia egy választott térképen, az első játékos a piros csapat míg a második a kék csapat. Mindkét játékos egy-egy „Géppuskás” egységgel kezd a központukon, amikkel az elsődleges céljuk az lenne, hogy minél több gyárat foglaljanak el, amiket használhatnak a gyarapodáshoz. Úgynevezett „hotseat” jelleggel, külön-külön irányítják a saját cselekedeteiket és az a játékos nyer amelyik vagy elpusztítja az ellenfél összes egységét, vagy elfoglalja az ellenfél központját.

Akár saját térképet is lehet csinálni a játékhoz. Mindössze egy szöveges fájlt kell csinálni, amit tetszőleges betűkkel feltöltünk, de néhány kikötésnek meg kell felelnie: kell kettő “H” betű (ezek a két játékos központját reprezentálják, csak kettő lehet), legalább kettő “W” betű (ezek gyárakat reprezentálnak, lehet bármennyi), a szöveges fájlban egy sornak legalább 10 karakter szélesnek kell lennie, és legalább 10 sornak kell lennie. Ha mindegyik feltétel teljesül akkor lehet csak a térképen játszani, egyébként, a térkép kiválasztásnál jelzi a főmenü, hogy nem rossz a térkép.

## Dr. Pintér Anett: Boszorkánykert

A játékban egy elbűvölt erdőben élő boszorkány veteményeséről kell gondoskodnunk, és különös összetevőket; húsevő növényt, szemgolyó páfrányt és békacomb gyökeret termesztenünk a főzeteihez.

## Sági Benedek: SOKO, avagy a tolós játék

A ládákat a helyükre kell tolni, ám mégsem olyan egyszerű, hiszen könnyen olyan csapdába kerülhetsz, ahonnan már nem tudod kitolni őket. Arra is kell figyelni a játék közben, hogy minél kevesebb lépést tegyél, hogyha első helyre akarsz kerülni a dicsőséglistában. Különböző hangulatú pályák vannak, és meg is változhatod az irányítás billentyűzetkombinációját.

## Szabó Erik: Kígyójáték

Klasszikus snake játék. Lehet 1 illetve 2 játékos módban játszani. Van elmentett toplista, ami minden játék után frissül. A játék és a pálya mérete szabadon állítható a programkódon belül. 800x600 felbontástól kezdve támogat minden monitort. A kígyókat a nyilakkal és a WASD gombokkal lehet irányítani. Ha valaki saját magába, a falba vagy a másikba megy bele, akkor vesztett. Ha a két kígyó feje ütközik, akkor az nyer, akinek több pontja volt. Pontokat sima piros almákból, vagy szuper lila almákból lehet szerezni. Utóbbi időhöz van kötve és csak ritkán jelenik meg.

## Ujvári Gergő: Kígyó játék

A játék alapja a mindenki által ismert snake játék annyi különbséggel, hogy ezt két játékos módban is lehet játszani. A játékos(ok)nak egy almát kell megennie, amivel nő a kígyó hossza és gyorsul a sebessége. Ahogy a képen is látható, el tudja menteni a tíz legjobb játékos eredményét.

## Wagner André: Fekete özvegy

A klasszikus pasziánszok nagyágyúja, angolul "Spider Solitare". A játék lényege, hogy királytól ászig terjedő sorozatokat alkossunk azonos színekből. Nyolc ilyen sorozatot kell összerakni, ahhoz hogy megnyerjük a játékot. A kártyákat az egér segítségével mozgathatjuk. Három módban játszhatunk: 1, 2 vagy 4-színes. Kezdőknek ajánlott az 1, haladóknak a 2-színes mód. A 4-színes módot már elvileg volt, aki kirakta. A játékban vissza is léphetünk, ez azonban pontlevonással jár. Eredményünket a pontszám határozza meg, mely az időből és lépésszámból tevődik össze.